cyanic-selkie/wikianc huggingface dataset:
Διοξαζιριδίνη
«Μητρική» και «θυγατρικές» διοξαζιριδίνες
Η διοξααζιριδίνη είναι η «μητρική ένωση» για μια σειρά «θυγατρικών» της παραγώγων (ανόργανων και οργανικών), που μαζί με τη «μητρική ένωση», ονομάζονται συλλήβδην «διοξαζιριδίνες».
Παραπομπές και παρατηρήσεις
Κατηγορία:Ανόργανες αμίνες‎ Κατηγορία:Ετεροκυκλικές αμίνες‎ Κατηγορία:Ενώσεις με τριμελή δακτύλιο Κατηγορία:Υπεροξείδια Κατηγορία:Μητρικές ενώσεις Κατηγορία:Ασταθείς ενώσεις
Λόρεντς, αρχιδούκας της Αυστρίας-Έστε
O Λόρεντς (Λαυρέντιος), γερμ. Lorenz (γενν. 16 Δεκεμβρίου 1955) από τον Οίκο των Αψβούργων-Λωρραίνης είναι τιτουλάριος αρχιδούκας της Αυστρίας-Έστε. Από το γάμο του με την Άστριντ, κόρη του Αλβέρτου Β΄ του Βελγίου, απέκτησε και τη Βελγική υπηκοότητα και τον τίτλο του πρίγκιπα.
Βιογραφία
Μετά το σχολείο έκανε τη στρατιωτική του θητεία στο σύνταγμα Κυνηγοί των Άλπεων στον Αυστριακό στρατό και έγινε υπολοχαγός. Σπούδασε οικονομικά στο Πανεπιστήμιο του Σαιν Γκάλλεν στην Ελβετία και σε αυτό του Ίννσμπρουκ στην Αυστρία. Εργάστηκε σε διάφορες τράπεζες σε Λονδίνο, Παρίσι και Ρώμη. Το 1983 εισήλθε στην ιδιωτική τράπεζα Γκούτσβιλλερ στη Βασιλεία και ανελίχθηκε σε Διευθύνοντα μέτοχο. Το 1993 ήταν για ένα έτος σύμβουλος στην εταιρεία Σουίφτ. Το 1995 έγινε σύμβουλος στην τράπεζα BNP Paribas στο Παρίσι. Πιο πριν ήταν διευθυντής στην εταιρεία διαχείρισης αποβλήτων Sita και στην εταιρεία διαχείρισης ύδατος Ondeo Nalco των ΗΠΑ.
Από 2004 έγινε τιμητικά πρόεδρος των Ιστορικών Αρχείων του Βελγίου και από το επόμενο έτος των Θησαυρών των Ναών της Ευρώπης. Υπηρέτησε ως αναπληρωτής πρόεδρος της Εταιρείας Φίλων του Αλμανάκ ντε Γκότα. Από το 2015 είναι μέλος του Συμβουλίου του Στέμματος της Ρουμανίας.
Ο πατέρας του, ιδρυτής του κλάδου Έστε στον Οίκο του  , απεβίωσε το 1996 και ο Λόρεντς τον διαδέχθηκε ως αρχιδούκας της Αυστρίας-Έστε. Με τον γάμο του με την πριγκίπισσα του Βελγίου απέκτησε τον τίτλο του πρίγκιπα του Βελγίου γι' αυτόν και τα τέκνα του.
Διακρίσεις
Του απονεμήθηκαν οι διακρίσεις των Ταγμάτων: του Λεοπόλδου Α΄ του Βελγίου, της Ομοσπονδιακής Δημοκρατίας της Γερμανίας  , του Αδόλφου του Νασσάου (από το Λουξεμβούργο)  , του Στέμματος της Ολλανδίας , της Αξίας της Νορβηγίας, του πρίγκιπα Ερρίκου της Πορτογαλίας    , της Αξίας της Ισπανίας   , του Πολικού Αστέρος της Σουηδίας.
Επίσης του Χρυσόμαλλου Δέρατος από τον Οίκο του των Αψβούργων-Λωρραίνης , του Ντανίλο Α΄ από τον Οίκο του Μαυροβουνίου και του Στέμματος από τον Οίκο της Ρουμανίας.
Οικογένεια
Νυμφεύτηκε το 1984 την Άστριντ των Βέττιν - Σαξονίας-Κόμπουργκ & Γκότα, κόρη του Αλβέρτου Β΄ του Βελγίου και είχε τέκνα:
Εξωτερικοί σύνδεσμοι
Κατηγορία:Πρίγκιπες της Αυστρίας
Φερδινάνδος Ζβονιμίρ των Αψβούργων
Ο Φερδινάνδος-Ζβονιμίρ, γερμ. Ferdinand-Zvonimir (γενν. 21 Ιουνίου 1997) από τον Οίκο των Αψβούργων-Λωρραίνης είναι τιτουλάριος διάδοχος της Αυστρο-Ουγγαρίας, ως γιος του Καρόλου, αρχηγού του Οίκου. Συμμετέχει σε αγώνες αυτοκινήτων.
Βιογραφία
Ο Φερδινάνδος-Ζβινιμίρ-Μαρία-Βαλτάσαρ-Κηθ-Μιχαήλ-Όθων-Άνταλ-Μπάναμ-Λεονάρδος γεννήθηκε στο Ζάλτσμπουρκ και βαπτίσθηκε με το όνομα του Δημητρίου-Ζβονιμίρ της Κροατίας (11ος αι.). Είναι ο μόνος γιος του Καρόλου τιτουλάριου αυτοκράτορα της Αυστρο-Ουγγαρίας και της Φραντσέσκας, κόρης του Χανς-Χάινριχ βαρόνου Τύσεν-Μπορνεμίσα ντε Κατσόν, βιομηχάνου.
Είναι τιτουλάριος αρχιδούκας της Αυστρίας και πρίγκιπας της Αυστρίας, Ουγγαρίας-Κροατίας, Βοημίας, αλλά οι τίτλοι του δεν αναγνωρίζονται από την Αυστρία , έτσι εκεί χρησιμοποιεί το όνομα Φέρντιναντ-Ζβόνιμιρ φον Χάπσμπουρκ. Οι τίτλοι του αναφέρονται σε κοινωνικές εκδηλώσεις στο εξωτερικό και στη Γενεαλογική βιβλιογραφία. Ο πατέρας του Καρόλου, ο Όθων αποκήρυξε την αξίωσή του για τον θρόνο της Αυστρο-Ουγγαρίας, προκειμένου να του επιτραπεί η είσοδος στην Αυστρία.
Αγώνες ταχύτητας
Από τα 14 έτη του συμμετείχε σε αγώνες, πρώτα Karting και μετά Rotax, όπου κέρδισε πολλές νίκες: το 2012, 13, 14. Το 2014 έλαμβε μέρος στους αγώνες Formula Renault 1.6 NEC και ήρθε 4ος. Το 2015 συμμετείχε στη Ν. Ζηλανδία στον Toyota Racing Series και τερμάτισε 5ος στην κλάση νέων. Αποφάσισε να αγωνιστεί στο Formula Renault 2.0 NEC. Έχει δημιουργήσει ένα νέο είδος αγώνων ταχύτητας, με ένα αγωνιστικό είδος αυτοκινήτου που σχεδίασε με την Ελβετική ομάδα Lang-Baumann.
Διακρίσεις
Του έχουν απονεμηθεί οι διακρίσεις: του Τάγματος του Χρυσόμαλλου Δέρατος, του Τάγματος της Μaρίας-Θηρεσίας και του Αγ. Γεωργίου, όλες από τον Οίκο των Αψβούργων-Λωρραίνης.
Εξωτερικοί σύνδεσμοι
Κατηγορία:Οίκος των Αψβούργων-Λωρραίνης
ΝHO2
Κατηγορία:Αποσαφηνίσεις χημικών τύπων
Κάρελ Νόβατσεκ
Ο Κάρελ Νόβατσεκ (λατινικό αλφάβητο : Karel Nováček ) γεννημένος στις 30 Μαρτίου 1965, είναι πρώην Τσεχοσλοβάκος, σήμερα Τσέχος πρώην πρωταθλητής της αντισφαίρισης. Στην καριέρα του κέρδισε 13 τίτλους στο απλό και έξι στα διπλά. Η υψηλότερη βαθμολογία του ήταν το No 8 στον κόσμο, το οποίο πέτυχε στις 18 Νοεμβρίου 1991.
Ο Νόβατσεκ για 20 χρόνια είχε μετακομίσει στην Φλώριντα των Η.Π.Α. και στη συνέχεια επέστρεψε στην Τσεχία. Παντρεύτηκε το 1990 την Μάγια και απέκτησαν τρία παιδιά.
Στο κύπελλο Ντέιβις έχει αγωνιστεί με την Τσεχοσλοβακία το 1987, 1989, 1990, 1991 και με την Τσεχία το 1992, 1993 και το 1994, με συνολικό ρεκόρ 9 νίκες και 11 ήττες.
Εξωτερικοί σύνδεσμοι
Κατηγορία:Τσέχοι αθλητές της αντισφαίρισης Κατηγορία:Τσεχοσλοβάκοι αθλητές της αντισφαίρισης
Μαριεχάμν
Το Μάριενχαμν (Maarianhamina) είναι η πόλη, πρωτεύουσα των Ώλαντ, μιας αυτόνομης περιοχής υπό φινλανδική κυριαρχία. Πήρε το όνομα της από την Μαρία Αλεξάντροβνα της Ρωσίας. Ιδρύθηκε το 1861.
Εξωτερικοί σύνδεσμοι
Κατηγορία:Πόλεις της Φινλανδίας Κατηγορία:Μεγάλο Δουκάτο της Φινλανδίας
Πέσο Κολομβίας
μικρογραφία|500 πέσος Το κολομβιανό πέσο είναι το εθνικό νόμισμα της Κολομβίας σύμφωνα με το πρότυπο ISO 4217. Το επίσημο σύμβολο για το πέσο είναι το $. Υποδιαιρείται σε 100 σεντάβος.
Κατηγορία:Νομισματολογία Κατηγορία:Οικονομία της Κολομβίας
Κάρολος των Αψβούργων
Ο Κάρολος, γερμ. Karl (γενν. 11 Ιανουαρίου 1961) από τον Οίκο των Αψβούργων-Λωρραίνης είναι τιτουλάριος αυτοκράτορας της Αυστρο-Ουγγαρίας, δηλ. αρχιδούκας της Αυστρίας και βασιλιάς της Βοημίας και Ουγγαρίας-Κροατίας (τους τίτλους μόνο). Είναι αρχηγός του Οίκου του. Ήταν μέλος του Ευρωπαϊκού Κοινοβουλίου (1996-99). Είναι συνήγορος της Παν-Ευρωπαϊκής Ένωσης.
Βιογραφία
Ο Κάρολος-Θωμάς-Ροβέρτος-Μαρία-Φραγκίσκος -Γεώργιος-Μπάναμ γεννήθηκε στο Στάρνμπερκ της Βαυαρίας και είναι ο πρωτότοκος γιος του Όθωνα διαδόχου και μετά τιτουλάριου αυτοκράτορα της Αυστρο-Ουγγαρίας και της Ρεγκίνας των Βέττιν, κόρης του Γεωργίου Γ΄ πρίγκιπα της Σαξονίας-Μάινινγκεν.
Αρχηγός του Οίκου του
Το 1961 ο πατέρας του αποκήρυξε τη διεκδίκησή του στο θρόνο της Αυστρίας, ως απαραίτητη προϋπόθεση για να του επιτραπεί η είσοδος στη χώρα. Το 2000 ο πατέρας του ήταν 88 ετών και του μεταβίβασε τη θέση του μεγάλου Μαγίστρου του Τάγματος του Χρυσόμαλλου Δέρατος. Το 2005 ο Κάρολος κατέθεσε αγωγή στο Συνταγματικό Δικαστήριο της Αυστρίας για να του επιστραφούν οι ιδιοκτησίες του Οίκου, αλλά είχαν απαλλοτριωθεί από την Α΄ Δημοκρατία. Είχαν επιστραφεί μετά, αλλά απαλλοτριωθεί πάλι από τους Ναζί. Ο Οίκος τις διεκδίκησε ως θύμα των Ναζί, αλλά η απαλλοτρίωση ήταν συνταγματική και η αγωγή απέτυχε. Το 2007 ο πατέρας του τού μεταβίβασε τη θέση του αρχηγού του Οίκου και το επόμενο έτος τον έκανε μεγάλο Μάγιστρο του Τάγματος του Αγ. Γεωργίου.
Σταδιοδρομία
Σπούδασε 12 έτη Δίκαιο. Από το 1986 ήταν πρόεδρος του Αυστριακού τμήματος της Παν-Ευρωπαϊκής Ένωσης. Το 1992-93 είχε το τηλεοπτικό παιχνίδι Ποιός είναι Ποιός. Το 1996 εξελέγη στο Ευρωπαϊκό Κοινοβούλιο ως εκπρόσωπος της παράταξης Κόμμα του Αυστριακού Λαού (ÖVP).
Το 2002 διορίστηκε από τη Διοικούσα επιτροπή του Οργανισμού Μη Εκπροσωπούμενων Εθνών και Λαών (μια μορφή των Ηνωμένων Εθνών για μη ανεξάρτητα έθνη) ως Γενικός Διευθυντής. Από το 2008 είναι πρόεδρος της ΙCBS (Ένωσης των Εθνικών Επιτροπών της Μπλε Ασπίδος) για την προστασία του πολιτισμού από τους πολέμους.
Είναι μέτοχος σε όμιλο Μέσων Ενημέρωσης της Ολλανδίας, που περιλαμβάνει ραδιοφωνικούς σταθμούς, περιοδικό και μουσικό τηλεοπτικό κανάλι. Είναι ένας από τους τρεις ιδρυτές της BG PrinatInvest, μίας επενδυτικής εταιρείας στη Βιέννη· η εταιρεία αγόρασε το 2010 τις δύο σημαντικότερες βουλγαρικές εφημερίδες, αλλά μετά από διαφωνίες με τους Βούλγαρους εταίρους, τις πώλησε τέσσερις μήνες μετά.
Προσωπική ζωή
Από το 1981 ζει στην κάζα Αούστρια, πρώην Βίλλα Σβομπόντα, στο Άνιφ του Ζάλτσμπουρκ. Νυμφεύτηκε το 1993 τη Φραντσέσκα, κόρη και κληρονόμο του Χανς-Χάινριχ βαρόνου Τύσεν-Μπορνεμίσα δε Κατσόν, βιομήχανου. Μέλη του Οίκου θεώρησαν τον γάμο μη δυναστικό, αφού η Φραντσέσκα δεν ήταν γνήσια απόγονος παλαιάς δυναστείας, αλλά ο πατέρας του τον αναγνώρισε ως δυναστικό. Το 1996 πέρασε τα σύνορα από την Ελβετία, αλλά στις αποσκευές του είχε ένα διάδημα της συζύγου του, η οποία θα το φορούσε σε έναν γάμο. Επειδή δεν είχε δηλωθεί, του επιβλήθηκε πρόστιμο 10.000 ευρώ.
Οικογένεια
Νυμφεύτηκε το 1993 τη Φραντσέσκα Τύσεν-Μπορνεμίσα, κόρη και κληρονόμο του Χανς-Χάινριχ βαρόνου Τύσεν-Μπορνεμίσα δε Κατσόν και έχει τέκνα:
Διακρίσεις
Του έχουν απονεμηθεί οι διακρίσεις: του Τάγματος του Χρυσόμαλλου Δέρατος   , της Μαρίας-Θηρεσίας, του Λεοπόλδου     , του Σιδηρού Στέμματος και του Αγ. Γεωργίου, όλα του Οίκου των Αψβούργων-Λωρραίνης.
Επίσης ο μεγαλόσταυρος του Τάγματος της Μάλτας· ο μεγαλόσταυρος του Ανακτόρου και το μετάλλιο του Στέμματος του Τούπου ΣΤ΄ ηγεμόνα της Τόγκα στην Πολυνησία.
Λεοπόλδος Φραγκίσκος, αρχιδούκας της Αυστρίας
Βιογραφία
Ο Λεοπόλδος-Φραγκίσκος-Πέτρος-Φερδινάνδος-Μαρία-Ιωσήφ-Γκόττφρητ-Γεώργιος-Κάρολος-Όθων-Ροδόλφος-Μιχαήλ γεννήθηκε στο Στάρνμπερκ της Βαυαρίας και είναι ο μόνος γιος του Γοδεφρείδου τιτουλάριου μεγάλου δούκα της Τοσκάνης και της Δωροθέας των Βίττελσμπαχ, κόρης του Φραγκίσκου πρίγκιπα της Βαυαρίας.
Το 1984 απεβίωσε ο πατέρας του και τον διαδέχθηκε στην αξίωση του μεγάλου δούκα τη Τοσκάνης. Το 1993 ο δεύτερος γάμος του ήταν μοργανατικός, έτσι αποκήρυξε τον τίτλο του μεγάλου δούκα της Τοσκάνης υπέρ του πρωτότοκου Σιγισμούνδου-Όθωνα, γιου από τον πρώτο του γάμο.
Οικογένεια
Νυμφεύτηκε πρώτα το 1965 τη Λαιτισιά ντ'Αρανμπέρ, κόρη του Ερρίκου μαρκησίου ντε Μπελζάνς και έχει τέκνα:
Το 1981 δαζεύχθηκε τη Λαιτίτια και το 1993 έκανε δεύτερο γάμο με την Μάρτα Πέρεζ Βαλβέρντε, ψυχαναλύτρια. Διαζεύχθηκαν το 1998.
Αναφορές σε Πηγές
Κατηγορία:Οίκος των Αψβούργων-Λωρραίνης
Κόουβολα
Η Κούβολα είναι πόλη της Φινλανδίας και δήμος της χώρας. Βρίσκεται στην περιφέρεια Κυμενλάαξο, 134 χιλιόμετρα βόρεια του Ελσίνκι. Η ονομασία της πόλης προέρχεται από τη λέξη kouvo (παλιά φινλανδικά) και σημαίνει Καφέ αρκούδα.
Εξωτερικοί σύνδεσμοι
Κατηγορία:Πόλεις της Φινλανδίας
Γοδεφρείδος, αρχιδούκας της Αυστρίας
Ο Γκότφριντ (γερμ.: Gottfried, 14 Μαρτίου 1902 - 21 Ιανουαρίου 1984) από τον Οίκο των Αψβούγων-Λωρραίνης ήταν αρχιδούκας της Αυστρίας, πρίγκιπας της Ουγγαρίας, της Βοημίας και της Τοσκάνης. Ήταν τιτουλάριος μέγας δούκας της Τοσκάνης (1948-1984).
Βιογραφία
Ο Γκόττφρητ-Μαρία-Ιωσήφ-Πέτρος-Φερδινάνδος-Ουμβέρτος-Αντώνιος-Ροβέρτος-Λεοπόλδος-Ερρίκος-Ιγνάτιος-Αλφόνσος γεννήθηκε στο Λιντς της Αυστρίας και ήταν ο πρωτότοκος γιος του Πέτρου-Φερδινάνδου τιτουλάριου μεγάλου δούκα της Τοσκάνης και της Μαρίας-Χριστίνας των Βουρβόνων-Δύο Σικελιών, κόρης του Αλφόνσου κόμη της Καζέρτα.
Ανατράφηκε με τα αδέλφια του στο Ζάλτσμπουρκ και στη Βιέννη. Με το τέλος του Α΄ Παγκοσμίου Πολέμου η οικογένειά του μετανάστευσε στη Λουκέρνη της Ελβετίας.
Απεβίωσε το 1984 στα Λουτρά Ισλ της Αυστρίας, σε ηλικία 82 ετών. Του έχει απονεμηθεί η διάκριση του Τάγματος του Χρυσόμαλλου Δέρατος.
Οικογένεια
Νυμφεύτηκε το 1938 τη Δωροθέα των Βίττελσμπαχ, κόρη του Φραγκίσκου πρίγκιπα της Βαυαρίας και είχε τέκνα  :
Αναφορές σε Πηγές
Κατηγορία:Οίκος των Αψβούργων-Λωρραίνης
Packet Tracer
Το Packet Tracer είναι ένα λογισμικό προσομοίωσης, το οποίο επιτρέπει στους χρήστες να δημιουργούν εικονικές τοπολογίες δικτύων, ώστε να μπορούν να τις δουλεύουν σαν να είχαν πραγματικά δίκτυα υπολογιστών και τα αντίστοιχα πρωτόκολλα. Έχει σχεδιαστεί από τη Cisco Systems και μπορεί να λειτουργήσει σε διαφορετικές πλατφόρμες  (αγγλ. cross-platform). Το γραφικό περιβάλλον (GUI) παρέχει στο χρήστη κάθε ευκολία να προσθέτει και να αφαιρεί συσκευές δικτύου. Παλαιότερα μόνο οι σπουδαστές των προγραμμάτων CCNA Academy μπορούσαν να έχουν δωρεάν λήψη του εργαλείου για εκπαιδευτική χρήση. Από τον Αύγουστο του 2017 προσφέρεται δωρεάν στο ευρύ κοινό.
Γενική επισκόπηση
Το Packet Tracer μπορεί να προσομοιώσει μικρά έως αρκετά μεγάλα δίκτυα τα οποία και μπορούν να αλληλεπιδρούν μεταξύ τους σε πραγματικό χρόνο. Πολύ εύκολα στο γραφικό του περιβάλλον δημιουργούμε τις συσκευές του δικτύου που θέλουμε να δοκιμάσουμε και τις παραμετροποιούμε. Δημιουργούμε για παράδειγμα ένα ή περισσότερα PCs ή laptops τα οποία εξοπλίζουμε με κατάλληλο υλικό (όπως ασύρματη ή ενσύρματη ή ακόμα και dial-up σύνδεση, θύρες USB, κλπ) κάνουμε τις διαδικτυακές ρυθμίσεις (διευθύνσεις IP, μάσκα υποδικτύου, DNS server, κλπ) όπως ακριβώς θα κάναμε και με ένα πραγματικό PC. Με ανάλογο τρόπο εξοπλίζουμε και ρυθμίζουμε μεταγωγείς (switches), δρομολογητές (routers), εξυπηρετητές (servers). Οι εξυπηρετητές μπορούν να ρυθμιστούν ώστε να υποστηρίζουν διάφορες υπηρεσίες (services, όπως FTP, HTTP, DNS, DHCP, Firewall κλπ). Την καλωδίωση μεταξύ των συσκευών μπορούμε να την επιλέξουμε ή να την αποφασίσει το σύστημα αυτόματα. Επιτρέπει τη προσομοίωση διεπαφής γραμμής εντολών (CLI, με περιορισμένο όμως αριθμό εντολών) για την διαμόρφωση των δρομολογητών (routers) και μεταγωγέων (switches), δηλαδή την χρήση του IOS της Cisco.
Αφού «εγκατασταθούν» και ρυθμιστούν οι συσκευές μπορούν να αρχίσουν οι δοκιμές από τμήματα του δικτύου και να επεκταθούν στο σύνολό του. Οι δοκιμές γίνονται σε πραγματικό χρόνο με τα μέρη του δικτύου να ανταλλάσσουν πακέτα δεδομένων στα πλαίσια των λειτουργιών που τους έχουμε αναθέσει. Όταν παρουσιαστεί κάποιο πρόβλημα στο δίκτυο τότε ο Packet Tracer μας δίνει την δυνατότητα να παρακολουθήσουμε την διακίνηση των πακέτων βήμα - βήμα στην περιοχή που παρουσιάστηκε το σφάλμα. Μπορούμε να εξετάσουμε τη δρομολόγηση και τη δομή των πακέτων σχεδόν σε κάθε δυνατή λεπτομέρεια. Εξάλλου βασίζεται στο μοντέλο αναφοράς OSI και τα αντίστοιχα πρωτόκολλα.
Υλοποιήθηκε από τον Dennis Frezzo και την ομάδα του στη Cisco Systems για τη διευκόλυνση στην εκπαίδευση των σπουδαστών.
Χαρακτηριστικά
Λειτουργεί σε πλατφόρμες όπως Windows, Linux, MAC OS και διαθέτει παραπλήσια έκδοση σε κινητές συσκευές Android και iOS.
Παρέχει δύο χώρους εργασίας :
Ακόμα έχουμε δύο καταστάσεις λειτουργίας :
Το εικονικό υλικό (hardware) περιλαμβάνει : Λειτουργία πολλών χρηστών (multiuser) που μπορούν να εργάζονται σε τμήματα του ίδιου εικονικού δικτύου.
Για την εξοικείωση του χρήστη συνοδεύεται με εμπεριστατωμένη Βοήθεια (Help) και εκπαιδευτικό υλικό (tutorial).
Εκπαιδευτική Αξία
H Cisco δημιούργησε το Packet Tracer για να χρησιμοποιηθεί σαν συμπληρωματικό βοήθημα για τους σπουδαστές της είτε είναι στην αίθουσα διδασκαλίας είτε μελετούν μόνοι τους. Οι εκπαιδευτές μπορούν να παρουσιάσουν περίπλοκες τεχνικές έννοιες. Μπορούν να συνθέσουν, να πειραματιστούν, να εκτελέσουν προμελετημένα σενάρια και να εντοπίσουν σφάλματα σε ένα περίπλοκο εικονικό δίκτυο σε λιγότερο χρόνο σε σχέση με ένα πραγματικό. H προσομοίωση διευκολύνει την παρουσίαση εσωτερικών λειτουργιών του δικτύου και την ανάλυση της δρομολόγησης των δεδομένων ακριβώς την στιγμή που συμβαίνει, πράγμα δύσκολο σε πραγματικές συνθήκες (real time). Οι σπουδαστές όταν μελετούν μόνοι τους έχουν στη διάθεση τους την λειτουργικότητα πλήθους πανάκριβων μηχανημάτων και την ευχέρεια κάθε πειραματισμού χωρίς τον κίνδυνο να προκαλέσουν ζημιά. Μάλιστα το Packet Tracer τους εκπαιδεύει στο να είναι προσεκτικοί. Δεν τους επιτρέπει να αλλάζουν εξαρτήματα σε αναμμένη συσκευή έστω και αν είναι εικονική! Πρέπει πρώτα να την σβήσουν "εικονικά"!
Σημειώσεις
Αναφέρεται ως "It is  an  open source  software (είναι λογισμικό ανοιχτού κώδικα)" το οποίο μάλλον είναι λάθος (γιατί δεν δίδεται πουθενά ο πηγαίος κώδικας(source code)), αλλά ακολουθεί το "which  can  be  downloaded free  of  cost  from  the  internet (το οποίο μπορούμε να κατεβάσουμε από το διαδίκτυο χωρίς κόστος)", το οποίο δείχνει να είναι σωστό.
Εξωτερικοί σύνδεσμοι
Κατηγορία:Λογισμικό προσομοίωσης Κατηγορία:Δίκτυα υπολογιστών
Σιγισμούνδος, αρχιδούκας της Αυστρίας
Ο Σιγισμούνδος, γερμ. Sigmund (γενν. 21 Απριλίου 1966) από τον Οίκο των Αψβούργων-Λωρραίνης είναι τιτουλάριος: αρχιδούκας της Αυστρίας και μέγας δούκας της Τοσκάνης.
Βιογραφία
Ο Σιγισμούνδος-Όθων-Μαρία-Ιωσήφ-Γκόττφρητ-Ερρίκος-Λεοπόλδος-Φερδινάνδος γεννήθηκε στο Λωζάννη και είναι ο πρωτότοκος γιος του Λεοπόλδου-Φραγκίσκου τιτουλάριου μεγάλου δούκα της Τοσκάνης και της πρώτης συζύγου του Λαιτισιά ντ'Αρανμπέρ, κόρης του Ερρίκου μαρκησίου ντε Μπελζάνς.
Σπούδασε Επιστήμη των Υπολογιστών και έχει εργαστεί ως τραπεζίτης. Το 1993 ο πατέρας του έκανε δεύτερο γάμο, κάτι που ήταν αντίθετο με το Ρωμαιοκαθολικό Τάγμα του Αγ. Στεφάνου, του οποίου ήταν αρχηγός. Έτσι ο Λεοπόλδος-Φραγκίσκος αποκήρυξε τον τίτλο του μεγάλου δούκα της Τοσκάνης υπέρ του πρωτότοκου γιου του Σιγισμούνδου. Από τότε ο γιος του είναι ο αρχηγός του κλάδου της Τοσκάνης.
Ο Σιγισμούνδος ανατράφηκε στην Ουρουγουάη και μετά στην Ελβετία από τους γονείς του. Η οικογένεια της μητέρας του λέγεται ότι κατέχει επιχειρήσεις στην Ουρουγουάη.
Είναι μέγας Μάγιστρος του Τάγματος του Αγ. Ιωσήφ και του Αγ. Στεφάνου, των δύο ιπποτικών Ταγμάτων του μεγάλου δουκάτου της Τοσκάνης. Έχει υπηρετήσει ως προστάτης του Αλμανάκ των Γκόττα.
Οικογένεια
Νυμφεύτηκε το 1999 την Ελύσα Έντμοντστοουν, κόρη του Άρτσιμπαλντ Μπρους 7ου βαρονέττου του Ντάντρηθ και έχει τέκνα:
Κάκκονεν
Η Κάκκονεν το τρίτο επίπεδο στο Σύστημα ποδοσφαιρικών πρωταθλημάτων ανδρών Φινλανδίας. Διοργανώνεται από την Φινλανδική Ποδοσφαιρική Ομοσπονδία. Συμμετέχουν 36 ομάδες. Ιδρύθηκε το 1974. Είναι χωρισμένο σε τρεις ομίλους των 12 ομάδων. Οι 3 πρωταθλήτριες ομάδες κάθε ομίλου και η καλύτερη δεύτερη αγωνίζονται στα πλέι-οφ για να κερδίσουν τις δύο θέσεις προβιβασμού στην Ύκκενεν. Οι 3 τελευταίες ομάδες κάθε ομίλου υποβιβάζονται στην Κόλμονεν.
Εξωτερικοί σύνδεσμοι
Κατηγορία:Ποδοσφαιρικές διοργανώσεις Φινλανδίας
Ύκκενεν
Η Ύκκενεν είναι το δεύτερο επίπεδο στο Σύστημα ποδοσφαιρικών πρωταθλημάτων ανδρών Φινλανδίας, μετά από το Πρωτάθλημα ποδοσφαίρου Φινλανδίας. Διοργανώνεται από την Φινλανδική Ποδοσφαιρική Ομοσπονδία, όντας το υψηλότερο επίπεδο που διοργανώνει η ομοσπονδία. Ιδρύθηκε το 1973.
Εξωτερικοί σύνδεσμοι
Κατηγορία:Ποδοσφαιρικές διοργανώσεις Φινλανδίας
Σέιναγιοκι
Η Σέιναγιοκι είναι πόλη της Φινλανδίας. Ιδρύθηκε περίπου το 1798. Έγινε δήμος το 1868 και κωμόπολη το 1960. Η βιβλιοθήκη της πόλης, μία εκκλησία και τα κτήρια της κεντρικής διοίκησης έχουν σχεδιαστεί από τον Άλβαρ Άαλτο. Ο αστεροειδής 1521 Σέιναγιοκι έχει το όνομα της πόλης.
Εξωτερικοί σύνδεσμοι
Κατηγορία:Πόλεις της Φινλανδίας
Κεϊτσίρο Τογιάμα
Ο Κεϊτσίρο Τογιάμα (ιαπωνικά: 外山 圭一郎, Χέπμπορν: Toyama Keiichirō, γεννημένος 1 Ιανουαρίου 1970) είναι Ιάπωνας σχεδιαστής βιντεοπαιχνιδιών, γνωστότερος για τη δημιουργία των βιντεοπαιχνιδιών επιβίωσης τρόμου Silent Hill (1999) και της σειράς βιντεοπαιχνιδιών Siren.
Σπούδασε τέχνη ως φοιτητής και έγινε μέλος της Konami το 1994 ως γραφίστας. Ήταν γραφικός σχεδιαστής και σχεδιαστής χαρακτήρων των βιντεοπαιχνιδιών Snatcher και International Track & Field, ενώ μετά από αυτά δημιούργησε το πρώτο Silent Hill. Το παιχνίδι ήταν επιτυχημένο και απέκτησε πολλά sequels, αλλά ο Τογιάμα αποχώρησε από την ομάδα ανάπτυξής του Team Silent το 1999 μετά την κυκλοφορία του παιχνιδιού και έπειτα εισήλθε στη SCE Japan Studio για να εργαστεί στη σειρά Siren. Σκηνοθέτησε το βιντεοπαιχνίδι Forbidden Siren και το Forbidden Siren 2. Το 2008 ο Τογιάμα κυκλοφόρησε το παιχνίδι Siren: Blood Curse ως reimagining του πρώτου Siren. Στη συνέχεια, ο Τογιάμα εργάστηκε στο παιχνίδι Gravity Rush, που κυκλοφόρησε το 2012 για το PlayStation Vita. Το πιο πρόσφατο παιχνίδι που δημιούργησε ο Τογιάμα είναι το Gravity Rush 2, που κυκλοφόρησε στις 19 Ιανουαρίου του 2017 στην Ιαπωνία.
Ο Τογιάμα εγκατέλειψε το Sony Japan Studio τον Σεπτέμβριο του 2020. Έχει ιδρύσει το Bokeh Game Studio μαζί με τους Καζουνόμπι Σάτο και Τζούνια Όκουρα, και οι δύο εργάστηκαν στη σειρά Siren, στις 13 Αυγούστου 2020. Όταν ρωτήθηκε για το τι προκάλεσε την κίνηση του αυτή, ο Τογιάμα δήλωσε ότι είχε εμπνευστεί από τον συνάδελφο σχεδιαστή Φουμίντο Ουέντα που είχε συσχετίσει πολλές από τις εμπειρίες του με τη δημιουργία του genDESIGN με τον Τογιάμα.
Στο νέο του στούντιο, ο Τογιάμα ανακοίνωσε ότι σκοπεύει να επιστρέψει στο είδος τρόμου, με ένα νέο παιχνίδι εμπνευσμένο ιδίως από τους σκηνοθέτες ταινιών Γουόνγκ Καρ Γουάι και Φρουίτ Τσαν.
Εξωτερικοί σύνδεσμοι
Κατηγορία:Silent Hill Κατηγορία:Σεναριογράφοι βιντεοπαιχνιδιών Κατηγορία:Ιάπωνες σχεδιαστές βιντεοπαιχνιδιών
Colloquium Dominarum
Το Colloquium Dominarum (Σύνοδος των Ισχυρών Γυναικών) ήταν μία σύσκεψη που έγινε το καλοκαίρι του 985 με σκοπό να διευθετηθεί το ζήτημα της διεκδίκησης του γερμανικού θρόνου και της διεκδίκησης της κυριαρχίας της Λοθαριγγίας στην οποία συμμετείχαν πολλές από τις πιο ισχυρές γυναίκες του 10ου αιώνα. Το μέρος που έλαβε χώρα αυτή η σύνοδος είναι ασαφές και μπορεί να ήταν η Φρανκφούρτη, το Μετζ ή το Αββαείο του Κέτλιμπεργκ. Στην σύνοδο αυτή επικυρώθηκε η διεκδίκηση του Όθωνα Γ΄ στον θρόνο της Αγίας Ρωμαϊκής Αυτοκρατορίας και αποκαταστάθηκε η κυριαρχία των Οθωνιδών στην Λοθαριγγία. Για τους σύγχρονους ιστορικούς η σύνοδος αυτή καταδεικνύει τον υψηλό βαθμό πολιτικής εξουσίας και επιρροής που διέθεταν οι ευγενείς γυναίκες τον 10ο αιώνα.
Ο λόγος της συνόδου
Το πρόβλημα ξεκίνησε με τις διαμάχες που ξέσπασαν σχετικά με την διεκδίκηση του γερμανικού θρόνου μετά τον θάνατο του Όθωνα Β΄ το 983. Ο Όθωνας είχε έναν γιο, τον Όθωνα Γ΄, που ήταν ορισμένος διάδοχός του αλλά τότε ήταν μόλις τριών ετών και για να διοικήσει χρειαζόταν αντιβασιλέα. Το προφανές άτομο για την θέση αυτή ήταν η μητέρα του, Θεοφανώ, καθώς ήταν πολύ συνηθισμένο η μητέρα ενός ανήλικου βασιλιά να κυβερνά εξ΄ ονόματός του μέχρι την ενηλικίωσή του. Η Θεοφανώ, για να εξασφαλίσει το κληρονομικό δικαίωμα του γιου της φρόντισε εκείνος να στεφθεί σχεδόν αμέσως μετά τον θάνατο του πατέρα του βασιλιάς στην Βερόνα.
Τότε όμως ο θείος του Ερρίκος Β΄ ο Εριστικός (που ήταν εξάδελφος του Όθωνα Β΄) διεκδίκησε την αντιβασιλεία με το να απαγάγει τον μικρό Όθωνα και να δηλώσει πως εκείνος ήταν ο νόμιμος προστάτης του και άρα συμβασιλέας (consors regni), τίτλος που μέχρι τότε είχε μόνο η Θεοφανώ. Για μερικούς μήνες μάλιστα φερόταν σαν να ήταν πραγματικά ο βασιλιάς της Γερμανίας.
Όμως οι άλλοι ευγενείς δεν το δέχτηκαν αυτό. Ο Λοθάριος, που μέσω της μητέρας του, της Γκερμπέργκα της Σαξονίας, ήταν κι αυτός εξάδελφος του Όθωνα Β΄, διεκδίκησε κι αυτός την κηδεμονία του μικρού Όθωνα και την αντιβασιλεία. Εισέβαλε στην Λοθαριγγία, στην οποία η οικογένειά του είχε μακροχρόνιες διεκδικήσεις μέσω τόσο της μητέρας του, Γκερμπέργκα, που ήταν μέλος της οικογένειας των Οθωνιδών όσο και μέσω του πατέρα του, του Λουδοβίκου Δ΄, που ήταν απόγονος των Καρολιδών, και πήρε ομήρους πολλούς από τους ευγενείς της περιοχής. Ανάμεσά τους ήταν και ο ανήλικος γιος της δούκισσας Βεατρίκης.
Όμως οι υποστηρικτές της οθωνικής βασιλικής οικογένειας ήταν πολλοί και αποφασισμένοι να μην αφήσουν ούτε τον Ερρίκο ούτε τον Λοθάριο να πάρει τον θρόνο από τον Όθωνα Γ΄. Πέρα από την μητέρα του Όθωνα Γ΄, την Θεοφανώ, που δεν ήταν διατεθειμένη να χάσει τον θρόνο από τα χέρια της, η Αδελαΐδα της Ιταλίας, η γιαγιά του Όθωνα Γ΄ και εστεμμένη αυτοκράτειρα και εκείνη, φυσικά ήταν ταγμένη με το συμφέρον του εγγονού της. Ο πανίσχυρος επίσκοπος Μπρούνο ο Μέγας ήταν επίσης θείος του Όθωνα Γ΄ και φυσικά υπέρ της διαδοχής του. Η δούκισσα Βεατρίκη πάλι, όχι μόνο υποστήριζε τον Όθωνα Γ΄ αλλά επιθυμούσε και την επιστροφή του γιου της και την αποκατάσταση της οικογένειάς της στο δουκάτο της Λοθαριγγίας. Πολλές ηγουμένισσες, βασίλισσες, δούκισσες και άλλες ευγενείς γυναίκες επίσης με μεγάλη εξουσία και επιρροή στην πολιτική σκηνή της εποχής όπως η Γκερμπέργκα του Γκάντερσχαϊμ και η Ματθίλδη του Κέντλινμπεργκ είχαν άμεση συγγένεια με τον μικρό Όθωνα καθώς ήταν θείες ή εξαδέλφες του. Γενικά το πολιτικό κατεστημένο της εποχής δεν ήταν ευνοϊκά διατεθειμένο προς τις διεκδικήσεις του Ερρίκου ή του Λοθάριου και κινητοποιήθηκε για την αποκατάσταση του Όθωνα Γ΄στον θρόνο. Το διπλωματικό δίκτυο που είχαν φροντίσει να δημιουργήσουν οι γυναίκες της οθωνικής δυναστείας ενεργοποιήθηκε και μετά από μία σειρά μυστικών διαβουλεύσεων και διαπραγματεύσεων ορίστηκε το λεγόμενο colloquium dominarum, η σύνοδος των ισχυρών γυναικών, για το καλοκαίρι του 985.
Η σύνοδος
Η ακριβής τοποθεσία στην οποία έγινε η σύνοδος δεν είναι σαφής. Κάποιοι λένε ότι ήταν η Φρανκφούρτη, άλλοι ότι ήταν το Μετζ και κάποιοι άλλοι το Αββαείο του Κέτλιμπεργκ. O Ζερμπέρ ντ' Ωριγιάκ σε επιστολή του προς τον επίσκοπο Νότκερ προσπαθούσε να τον πείσει να συμμετέχει στο “colloquium dominarum” που, σύμφωνα με εκείνη την επιστολή, θα γινόταν στο Μετζ. Δεν είναι γνωστό αν έγινε όμως τελικά αυτή η συνάντηση ή αν έγινε τελικά σε αυτό το μέρος. Υπάρχει και το ενδεχόμενο η σύνοδος στην Φρανκφούρτη να ήταν μία άλλη ξεχωριστή σύνοδος στην οποία έτσι κι αλλιώς προήδρευαν η Θεοφανώ, η Αδελαΐδα και η Ματθίλδη.
Η σύνοδος αυτή εμφανίζεται και σε μία άλλη επιστολή του Ζερμπέρ ντ' Ωριγιάκ προς την δούκισσα Βεατρίκη στην οποία την συγχαίρει που τα πράγματα πηγαίνουν σύμφωνα με τις επιθυμίες της (καθώς πρόκειται να της επιστρέψουν τον γιο που είχαν απαγάγει) και ρωτάει γιατί ο Ερρίκος θα εμφανιστεί «μόνος» στην σύσκεψη και ποιοι άλλοι θα είναι παρόντες. Αν και στην επιστολή δεν αναφέρονται συγκεκριμένα ονόματα οι ιστορικοί έχουν υποθέσει ότι στην σύνοδο παραβρέθηκαν όλες ή σχεδόν όλες οι ισχυρές γυναίκες της εποχής: Η αυτοκράτειρα Θεοφανώ, η αυτοκράτειρα Αδελαΐδα, η βασίλισσα Έμμα, η Ματθίλδη του Κέντλινμπεργκ, η Ματθίλδη της Βουργουνδίας, η Γκιζέλα, η Γκερμπέργκα του Γκάντερσχαϊμ, η Αδελαΐδα της Ακουιτανίας και η δούκισσα Βεατρίκη. Υπάρχει όμως και το ενδεχόμενο η σύνοδος αυτή να μην ήταν μία συγκέντρωση όλων των ισχυρών γυναικών αλλά μία σύνοδος στην οποία προήδρευαν οι «dominae imperiales», οι «κυρίαρχες αυτοκράτειρες» η Θεοφανώ, η Αδελαΐδα και η Ματθίλδη. Δεν είναι γνωστό αν οι γυναίκες που τελικά συμμετείχαν εμφανίστηκαν αυτοπροσώπως ή μέσω αντιπροσώπων αλλά ούτως ή άλλως, όποιο πρόσωπο και αν ήταν παρόν την συγκεκριμένη στιγμή, μιλούσε εξ’ ονόματός τους.
Τελικά η σύνοδος έληξε με τον Ερρίκο να δηλώνει υποταγή στον Όθωνα Γ΄και την Θεοφανώ με αντάλλαγμα το δουκάτο της Λωρραίνης που με τις πράξεις του είχε απωλέσει. Αυτό το γεγονός προκάλεσε την μεταστροφή των συμμάχων του Λοθάριου που σταμάτησαν να τον υποστηρίζουν και δήλωσαν την στήριξή τους στην Θεοφανώ. Με αυτόν τον τρόπο εξασφαλίστηκε η διεκδίκηση του Όθωνα Γ΄στον θρόνο, η Λοθαριγγία επέστρεψε υπό τον έλεγχο των Οθωνιδών και οι τρεις ισχυρές γυναίκες της οικογένειας, η Θεοφανώ, η Αδελαΐδα και η Ματθίλδη, μητέρα, γιαγιά και θεία αντίστοιχα του νεαρού βασιλιά Όθωνα Γ΄, επισφράγισαν την εξουσία τους.
Πηγές
Κατηγορία:Γυναίκες στην ιστορία Κατηγορία:Σύνοδοι
Μαξιμιλιανός Ευγένιος, αρχιδούκας της Αυστρίας
Ο Μαξιμιλιανός Ευγένιος (γερμ. Maximilian Eugen, 13 Απριλίου 1895 - 19 Ιανουαρίου 1952) από τον Οίκο των Αψβούργων-Λωρραίνης ήταν αρχιδούκας της Αυστρίας και πρίγκιπας της Ουγγαρίας και της Βοημίας.
Βιογραφία
Ο Μαξιμιλιανός Ευγένιος Λουδοβίκος Φρειδερίκος Φίλιππος Ιγνάτιος Ιωσήφ Μαρία γεννήθηκε στη Βιέννη και ήταν ο δευτερότοκος γιος του Όθωνα, Αρχιδούκα της Αυστρίας, και της Μαρίας Ιωσηφίνας των Βέττιν, κόρης του Γεωργίου της Σαξονίας.
Το 1915 του απονεμήθηκε το διάσημο του Τάγματος του Χρυσόμαλλου Δέρατος από τον μεγάλο θείο του Φραγκίσκο Ιωσήφ της Αυστρο-Ουγγαρίας. Στον Α΄ Παγκόσμιο Πόλεμο υπηρέτησε ως ταγματάρχης στο Στρατό και ως αντιπλοίαρχος στο Ναυτικό. Το 1917 ο μεγαλύτερος αδελφός του Κάρολος έγινε αυτοκράτορας της Αυστρο-Ουγγαρίας και ο Μαξιμιλιανός Ευγένιος εστάλη να πληροφορήσει τον Γουλιέλμο Β΄ της Γερμανίας για το γεγονός. Με το γάμο του εγκαταστάθηκε στο ανάκτορο Μπελβεντέρε της Βιέννης.
Το 1918 οδήγησε την αυστριακή επίθεση στο Ντόσο Άλτο, αλλά μία οβίδα πέρασε κοντά του και του έσπασε το τύμπανο του αυτιού του, με αποτέλεσμα να έχει μερική κώφωση. Νίκησαν οι Αυστριακοί και ο Μαξιμιλιανός Ευγένιος έλαβε τη διάκριση του μεγαλόσταυρου του Τάγματος του Λεοπόλδου. Τελικά το Ντόσο Άλτο ανακτήθηκε από τους Ιταλούς.
Το 1918 εκτοπίστηκε ο Κάρολος και κηρύχθηκε Δημοκρατία. Το επόμενο έτος ψηφίστηκε ο νόμος για τους Αψβούργους-Λωρραίνης: μπορούσαν να μείνουν στη χώρα, μόνο αν αποποιούντο των δικαιωμάτων τους στο θρόνο, ακύρωναν την ιδιότητά τους ως μέλη της δυναστείας και γινόταν απλοί πολίτες. Ο Κάρολος προτίμησε να ζήσει με την οικογενειά του έξω από την Αυστρία και ο αδελφός του τον ακολούθησε. Τους δόθηκε άδεια για την Ελβετία. Από εκεί ο Μαξιμιλιανός Ευγένιος μετακόμισε στη Βαυαρία, στην άκρη της λίμνη Στάρνμπεργκ. Χρησιμοποιούσε μερικές φορές το ψευδώνυμο κόμης του Βέρνμπεργκ ή του Κύμπουργκ. Αποφοίτησε από τη Νομική Σχολή με διδακτορικό.
Οικογένεια
Νυμφεύτηκε το 1917 τη Φραγκίσκη, κόρη του Κορράδου του Χόενλοε-Βάλντενμπουργκ-Σίλλινγκσφυρστ, και είχαν τέκνα:
Αναφορές σε Πηγές
Κατηγορία:Οίκος των Αψβούργων-Λωρραίνης
Πέτρος Φερδινάνδος, αρχιδούκας της Αυστρίας
Ο Πέτρος Φερδινάνδος (γερμ. Peter Ferdinand, 12 Μαΐου 1874 - 8 Νοεμβρίου 1948) από τον Οίκο των Αψβούργων-Λωρραίνης ήταν αρχιδούκας της Αυστρίας και πρίγκιπας της Ουγγαρίας, της Βοημίας και της Τοσκάνης. Ήταν τιτουλάριος μέγας δούκας της Τοσκάνης (1921-48).
Βιογραφία
Ο Πέτρος Φερδινάνδος Σαλβαδόρ Κάρολος Λουδοβίκος Μαρία Ιωσήφ Λεοπόλδος Αντώνιος Ροβέρτος Πίος Παγκράτιος γεννήθηκε στο Σάλτσμπουρκ και ήταν ο τρίτος γιος του Φερδινάνδου Δ΄ της Τοσκάνης και της Αλίκης των Βουρβόνων, κόρης του Καρόλου Γ΄ της Πάρμας. Οι δύο μεγαλύτεροι αδελφοί του, Λεοπόλδος Φερδινάνδος και Ιωσήφ Φερδινάνδος, έκαναν μοργανατικούς γάμους και έτσι αποκλείστηκαν από τη διαδοχή στο μεγάλο δουκάτο της Τοσκάνης.
Ακολούθησε στρατιωτική σταδιοδρομία: το 1908 έγινε συνταγματάρχης, το 1911 υποστράτηγος και το 1914 στρατηγός. Με το ξεκίνημα το 1914 του Α΄ Παγκοσμίου Πολέμου ανέλαβε το 25ο Τμήμα Πεζικού και πολέμησε στη Γαλικία (Πολωνία-Ουκρανία) και στη Ν. Πολωνία εναντίον της Ρωσίας, ακολουθώντας το 2ο Σώμα του Αυστρο-Ουγγρικού Στρατού. Ο στρατηγός Μόριτς φον Άουφενμπερκ τον κατηγόρησε αργότερα ότι με τις ενέργειές του απέτρεψε την περικύκλωση του Ρωσικού Στρατού στη μάχη του Κομαρόβ. Το 1915 απολύθηκε και τον διαδέχθηκε στο 25ο Τμήμα ο υποστράτηγος Γιόζεφ Πολεσένσκυ.
Το 1917 επέστρεψε στο Στράτευμα και ως στρατηγός του Πεζικού διηύθυνε τον Αυστριακό στρατό στο Ιταλικό μέτωπο. Πρώτα υπερασπίστηκε το Ότλερ και μετά κάλυψε τη 14η Γερμανική Στρατιά κατά την προέλασή της στη μάχη του Καπορέττο. Το 1918 το Σώμα του, που στάθμευε στο Τρεντίνο, ονομάστηκε 5ο Σώμα Στρατού. Στο τέλος του Πολέμου, διοίκησε τη 10η Στρατιά του Τρέντο εξ ονόματος του στρατάρχη Αλεξάντερ φον Κρόμπατιν.
Απεβίωσε στο Σανκτ Γκίλγκεν του Σάλτσμπουρκ το 1948 σε ηλικία 74 ετών. Τον διαδέχθηκε ο πρωτότοκος γιος του ως τιτουλάριος μέγας δούκας της Τοσκάνης.
Αναφορές σε Πηγές
Κατηγορία:Οίκος των Αψβούργων-Λωρραίνης
Πανελλήνια Ομοσπονδία Παλαιών Πολεμιστών και Θυμάτων Στρατών
Η Πανελλήνια Ομοσπονδία Παλαιών Πολεμιστών και Θυμάτων Στρατών ιδρύθηκε το 1924 και ήταν μία ομοσπονδία συλλόγων πολεμιστών της Μικράς Ασίας που είχαν ιδρυθεί σε διάφορες πόλεις της χώρας μετά την μικρασιατική καταστροφή και την έλευση τους στην Ελλάδα τον Σεπτέμβριο του 1922.
Το ιστορικό πλαίσιο
Μετά την μικρασιατική καταστροφή τον Σεπτέμβριο του 1922 επιστρέφουν στην Ελλάδα χιλιάδες έλληνες στρατιώτες οι οποίοι ιδρύουν κατά τόπους συλλόγους με την ονομασία "Παλαιοί Πολεμιστές".
Οι πρωτεργάτες αυτών των συλλόγων ήταν μέλη και στελέχη του ΣΕΚΕ, τα οποία είχαν δραστηριοποιηθεί αντιπολεμικά στο μικρασιατικό μέτωπο με επικεφαλής τους Παντελή Πουλιόπουλο, Γιώργη Νίκολη, Διονύση Πυλιώτη, Τάσο Χαΐνογλου, Μήτσο Παπαρήγα, Λευτέρη Σταυρίδη, Κώστα Σκλάβο, Γιάννη Μοναστηριώτη, Νίκο Ευαγγελόπουλο κ.α.
Οι Παλαιοί Πολεμιστές ζητούσαν για τους στρατιώτες του μετώπου αποκατάσταση με την παροχή καλλιεργήσιμης γης στην επαρχία και την εξασφάλιση εργασίας στις πόλεις καθώς και συντάξεις για τα θύματα του πολέμου. Οι στρατιώτες του μετώπου εντάχθηκαν μαζικά στους συλλόγους και πολύ γρήγορα ιδρύθηκαν 400 περίπου τμήματα σε όλη την Ελλάδα, ενώ έφθασαν να αριθμούν χιλιάδες μέλη. Παράλληλα οι σύλλογοι κυκλοφόρησαν και δική της εφημερίδα, τον «Παλαιό Πολεμιστή», που είχε φτάσει να πουλάει 20.000 φύλλα.
Κορυφαία στελέχη των Παλαιών Πολεμιστών (Πουλιόπουλος, Νίκολης, Χαΐνογλου, Σκλάβος, Σταυρίδης κ.α) διαδραμάτισαν καταλυτικό ρόλο στα εσωτερικά τεκταινόμενα του ΣΕΚΕ, αποτελώντας τη δυναμική αριστερή πτέρυγα του. Στο 3ο Έκτακτο Συνέδριο το 1924 ανέλαβαν την ηγεσία του κόμματος με αρχηγό τον Πουλιόπουλο, απαίτησαν και επέβαλαν την διαγραφή της ηγεσίας της ιδρυτικής του γενιάς, και "μπολσεβικοποίησαν" το ΣΕΚΕ μετασχηματίζοντάς το σε κόμμα νέου τύπου συνδεδεμένο με την Κομμουνιστική Διεθνή με την ονομασία ΚΚΕ (ΕΤΚΔ), δηλαδή Ελληνικό Τμήμα Κομμουνιστικής Διεθνούς.
Ίδρυση της Ομοσπονδίας & δράση
Το 1924 οι Σύλλογοι Παλαιών Πολεμιστών συνενώθηκαν σε Ομοσπονδία με την ονομασία "Πανελλήνια Ομοσπονδία Παλαιών Πολεμιστών και Θυμάτων Στρατών". Πρόεδρος της Ομοσπονδίας εκλέχθηκε ο Παντελής Πουλιόπουλος και αργότερα τον διαδέχθηκε ο Γιώργης Νίκολης. Ο Πουλιόπουλος έγραψε το μανιφέστο με τίτλο "Τι ζητούν οι παλαιοί πολεμιστές και τα θύματα στρατού", σχετικά με τα αιτήματα των Παλαιών Πολεμιστών.
Η Oμοσπονδία συνδέθηκε με τη Διεθνή των Παλαιών Πολεμιστών, που είχε έδρα της το Παρίσι.
Η Oμοσπονδία πρωτοστάτησε στην ανάπτυξη ενός ευρύτατου κινήματος για τη διανομή των τσιφλικιών στους ακτήμονες και την αποκατάσταση των αγροτών προσφύγων από τη Μικρά Ασία. Ειδικότερα το 1925 το αγροτικό κίνημα με την καθοδήγηση των οργανώσεων της Ομοσπονδίας Συλλόγων Παλαιών Πολεμιστών γνωρίζει μεγάλη ανάπτυξη.
Οι αγώνες του κινήματος των Παλαιών Πολεμιστών ανάγκασαν την κυβέρνηση Πλαστήρα-Γονατά και τις κατοπινές κυβερνήσεις να προχωρήσουν στην αγροτική μεταρρύθμιση.
Τους συλλόγους των Παλαιών Πολεμιστών έκλεισε ο Πάγκαλος και απαγόρευσε τις δραστηριότητές τους το καλοκαίρι του 1925. Ήταν ένα από τα πρώτα μέτρα του μόλις εγκαθίδρυσε την δικτατορία του.
Ωστόσο οι "Παλαιοί Πολεμιστές" συνέχισαν να λειτουργούν ως αντιπολεμικό κίνημα σε όλη τη διάρκεια του μεσοπολέμου μέχρι τη διάλυσή του από τη δικτατορία Μεταξά το 1936.
Λεοπόλδος Σαλβάτορ, αρχιδούκας της Αυστρίας
Ο Λεοπόλδος Σαλβάτορ (γερμ. Luitpold Salvator, 15 Οκτωβρίου 1863 - 4 Σεπτεμβρίου 1931) από τον Οίκο των Αψβούργων-Λωρραίνης ήταν αρχιδούκας της Αυστρίας και πρίγκιπας της Τοσκάνης.
Ντέιβιντ Ρικλ
Ο Ντέιβιντ Ρικλ (λατινικό αλφάβητο : David Rikl) γεννημένος στις 7 Φεβρουαρίου 1971, είναι Τσέχος πρώην πρωταθλητής της αντισφαίρισης. Στην καριέρα του κέρδισε 30 τίτλους στα διπλά και τερμάτισε επιλαχόντας το 2004 Αμερικανικό όπεν καιτο 2001 στο Γουίμπλετον. Ήταν στο No 41 στον κόσμο στις 2 Μαΐου 1994.
Λεοπόλδος Σαλβάτορ, αρχιδούκας της Αυστρίας
Βιογραφία
Απεβίωσε το 1931 σε ηλικία 68 ετών.
Ντέιβιντ Ρικλ
Στο κύπελλο Ντέιβις αγωνίστηκε με την Τσεχία από το 1997 έως το 2002 σε 6 διοργανώσεις με ρεκόρ 8 νίκες και 5 ήττες.
Λεοπόλδος Σαλβάτορ, αρχιδούκας της Αυστρίας
Οικογένεια
Νυμφεύτηκε το 1889 τη Μπλάνκα των Βουρβόνων-Ισπανίας, κόρη του Καρόλου, Δούκα της Μαδρίτης, και είχε τέκνα:
Ντέιβιντ Ρικλ
Ο Ρικλ κέρδισε τους περισσότερους τίτλους του στις αρχές της δεκαετίας του 2000 και στα τέλη της δεκαετίας του 1990 με τον συμπατριώτη και συμπαίκτη του Γίρζι Νόβακ, έπαιξαν στους τελικούς του πρωταθλήματος του Γουίμπλεντον το 2001 και του Αμερικανικού όπεν το 2004. Ο Ρικλ αποσύρθηκε από την επαγγελματική περιοδεία το 2005 και σήμερα διαμένει στο Λονδίνο.
Λεοπόλδος Σαλβάτορ, αρχιδούκας της Αυστρίας
Αναφορές
Κατηγορία:Οίκος των Αψβούργων-Λωρραίνης
Ντέιβιντ Ρικλ
Παραπομπές
ε
Κατηγορία:Τσέχοι αθλητές της αντισφαίρισης
Βέγκας Προ
Το Vegas Pro είναι ένα λογισμικό επεξεργασίας βίντεο για το μη-γραμμικής επεξεργασίας (NLE) που δημοσιεύθηκε αρχικά από το Sonic Foundry,στη συνέχεια, από τη Sony Creative Software, και τώρα από Magix Software GmbH.
Αρχικά αναπτύχθηκε ως ένα πρόγραμμα επεξεργασίας ήχου, τελικά εξελίχθηκε σε NLE για βίντεο και ήχο. Από την έκδοση 2.0. το Vegas διαθέτει σε πραγματικό χρόνο πολυκάναλo βίντεο και ήχο, μοντάζ σε απεριόριστες διαδρομές, ανάλυση ανεξάρτητη από το βίντεο της πηγής, πολύπλοκα εφέ και εργαλεία σύνθεσης, 24-bit/192 kHz υποστήριξη ήχου VST και DirectX υποστήριξη εφέ από plug-in, και Dolby Digital surround μίξη ήχου. Μέχρι την έκδοση 10, το Vegas Pro τρέχει σε Windows 7, Windows 8 και Windows 10. Στην έκδοση 11 έπεσε η υποστήριξη για τα Windows XP, και η έκδοση 12 είναι 64-bit. Στην έκδοση 13 έπεσε η υποστήριξη σε Windows Vista. Στις 24 Μαΐου 2016, η Sony ανακοίνωσε ότι πούλησε το Βέγκας (και πιο "Δημιουργικό Λογισμικό") στην εταιρεία MAGIX, η οποία θα συνεχίσει την υποστήριξη και την ανάπτυξη του λογισμικού.
Κατηγορία:Λογισμικό επεξεργασίας βίντεο
Αντώνιος, αρχιδούκας της Αυστρίας
Ο Αντώνιος, γερμ. Anton (20 Μαρτίου 1901 - 22 Οκτωβρίου 1987) από τον Οίκο των Αψβούργων-Λωρραίνης ήταν αρχιδούκας της Αυστρίας και πρίγκιπας της Τοσκάνης.
Βιογραφία
Ο Αντώνιος-Μαρία-Φραγκίσκος-Λεοπόλδος-Μπλάνκα-Κάρολος-Ιωσήφ-Ιγνάτιος-Ραφαήλ-Μιχαήλ-Μαργαρίτα-Νικήτας γεννήθηκε στη Βιέννη και ήταν ο τρίτος γιος του Λεοπόλδου-Σαλβαδόρ αρχιδούκα της Αυστρίας και της Μπλάνκας των Βουρβόνων-Ισπανίας, κόρης του Κάρλο δούκα της Μαδρίτης.
Νυμφεύτηκε την Ιλεάνα, αδελφή του Καρόλου Β΄ της Ρουμανίας.
Κατά τον Β΄ Παγκόσμιο πόλεμο υπηρέτησε ως πιλότος της Γερμανικής Βέρμαχτ. Μετά το 1944 εγκαταστάθηκε στο κάστρο Μπραν της Ρουμανίας. Το 1944 έγινε πραξικόπημα στη Ρουμανία και η συμμαχία με τη Γερμανία τελείωσε, οπότε ο Αντώνιος κινδύνευσε, ως Γερμανός πολίτης, να διωχθεί από τη χώρα. Τελικά παρέμεινε και έφυγε το 1947, όταν ο Μιχαήλ της Ρουμανίας (γιος του Καρόλου Β΄) αναγκάστηκε να παραιτηθεί και να φύγει από τη Ρουμανία. Με την οικογένειά του πήγε στην Ελβετία για λίγο, μετά στην Αργεντινή και από το 1950 στις ΗΠΑ.
Διαζεύχθηκε το 1954 και η Ιλεάνα έγινε μοναχή. Ο Αντώνιος επέστρεψε στην Αυστρία, όπου έζησε στο Έμερμπερκ και στο Σανκτ Λόρεντς αμ Μόντσεε, στη βίλλα Μίνολα. Απεβίωσε το 1987 σε ηλικία 86 ετών και τάφηκε στο Μόντσεε.
Απεβίωσε το 1987 στο Ζάλτσμπουρκ, σε ηλικία 86 ετών.
Οικογένεια
Νυμφεύτηκε το 1931 την Ιλεάνα των Ζιγκμαρίνγκεν, κόρη του Φερδινάνδου της Ρουμανίας και είχε τέκνα:
Περαιτέρω ανάγνωση
Κατηγορία:Οίκος των Αψβούργων-Λωρραίνης
Final Fight (βιντεοπαιχνίδι)
Το Final Fight (ιαπωνικά: ファイナルファイト, χέπμπορν: Fainaru Faito) είναι ένα side-scrolling - beat 'em up βιντεοπαιχνίδι, σε ανάπτυξη και διανομή Capcom. Αρχικά, κυκλοφόρησε το 1989 για arcade. Το παιχνίδι τοποθετείται στη φανταστική πόλη Metro City, με τον παίχτη να μπορεί να επιλέξει τρεις χαρακτήρες: τον Mike Haggar, τον φίλο της κόρης του, Cody, και τον καλύτερο φίλο του τελευταίου, Guy, των οποίων η αποστολή είναι να νικήσουν την ομάδα Mad Gear και να σώσουν την κόρη του πρώτου, Jessica.
Η αρχική πρόθεση ήταν να κυκλοφορήσει ως σίκουελ του πρωτότυπου παιχνιδιού Street Fighter, του 1987, αλλά, αργότερα, άλλαξε το είδος (από fighting σε beat 'em up) καθώς και ο τίτλος του. Κατά τα επόμενα χρόνια το βιντεοπαιχνίδι έγινε διαθέσιμο και για άλλες κονσόλες όπως το SNES, ενώ κυκλοφόρησαν και μερικά σίκουελ. Η ομάδα ανάπτυξης του παιχνιδιού, δούλεψε αργότερα για το αυθεντικό Street Fighter II, όπου συμπεριλήφθηκαν και μερικοί χαρακτήρες (μαχητές) από το Final Fight. Το ίδιο έγινε και στη σειρά Street Fighter Alpha. Το βιντεοπαιχνίδι, τέλος, έλαβε πολύ καλές κριτικές.
Παγκόσμια Ημέρα Εκπαιδευτικών
Παγκόσμια Ημέρα Εκπαιδευτικών, γνωστή επίσης ως Διεθνής Ημέρα Εκπαιδευτικών, γιορτάζεται κάθε χρόνο στις 5 Οκτωβρίου. Καθιερώθηκε το τιμώντας την ελεύθερη διδασκαλία η οποία υπογράφηκε το 1966 μέσω της απόφασης της UNESCO/ΔΟΕ για τη Σύσταση σχετικά με το Καθεστώς των Εκπαιδευτικών, που αναφέρεται στην κατάσταση και στις συνθήκες των εκπαιδευτικών σε όλο τον κόσμο. Αυτή η Σύσταση υπογραμμίζει τα πρότυπα σχετικά με την πολιτική των εκπαιδευτικών, την πρόσληψη και την κατάρτιση καθώς και την δια βίου εκπαίδευσή τους, την απασχόληση και τις συνθήκες εργασίας τους. Η Παγκόσμια Ημέρα Εκπαιδευτικών στοχεύει στο να επικεντρωθεί "στην εκτίμηση, την αξιολόγηση και τη βελτίωση όλων των εκπαιδευτικών του κόσμου" και να δώσει την ευκαιρία να εξετάσουν ζητήματα σχετικά με τους εκπαιδευτικούς και τη διδασκαλία.
Εορτασμός
Για τον εορτασμό της Παγκόσμιας Ημέρας Εκπαιδευτικών, η UNESCO και ο Διεθνής Οργανισμός Εκπαίδευσης διεξάγουν μια εκστρατεία κάθε χρόνο ώστε να προσφέρουν στον κόσμο μια καλύτερη γνώση για τους εκπαιδευτικούς και για τον ρόλο που διαδραματίζουν στην ανάπτυξη των μαθητών και της κοινωνίας. Συνεργάζονται με τον ιδιωτικό τομέα όπως τα μέσα ενημέρωσης ώστε να πραγματοποιήσουν αυτόν τον σκοπό. Η εκστρατεία αυτή επικεντρώνεται σε διαφορετικό θέμα κάθε χρόνο. Για παράδειγμα, το "Empowering Teachers” είναι το θέμα του 2017. Εκείνη την χρονιά η Παγκόσμια Ημέρα Εκπαιδευτικών γιόρτασε την 20η επέτειο από τη Σύσταση της UNESCO σχετικά με την κατάσταση του διδακτικού προσωπικού της τριτοβάθμιας εκπαίδευσης, φέρνοντας στο προσκήνιο την κατάσταση των εκπαιδευτικών στα Ιδρύματα Τριτοβάθμιας Εκπαίδευσης που συχνά είναι παραμελημένη.
Το 2018 η UNESCO υιοθέτησε την θεματική: "The right to education means the right to a qualified teacher". Γιόρτασε την 70η επέτειο της Διεθνούς Διακήρυξης των Ανθρωπίνων Δικαιωμάτων (1948) και αποτελεί υπενθύμιση ότι το δικαίωμα στην εκπαίδευση δεν μπορεί να πραγματοποιηθεί χωρίς έμπειρους και εξειδικευμένους εκπαιδευτικούς.
Η UNESCO δηλώνει ότι όλοι μπορούν να βοηθήσουν στον εορτασμό αυτού του επαγγέλματος, μέσω της ευαισθητοποίησης σε ζητήματα διδασκαλίας και μέσω της διαβεβαίωσης ότι ο σεβασμός προς τους εκπαιδευτικούς αποτελεί μέρος της φυσικής τάξης πραγμάτων. Τα σχολεία και οι μαθητές για παράδειγμα, προετοιμάζουν μια εκδήλωση προς τιμήν των εκπαιδευτικών για αυτή τη μέρα. Περισσότερες από 100 χώρες γιορτάζουν την Παγκόσμια Ημέρα Εκπαιδευτικών και κάθε χώρα έχει τις δικές της εκδηλώσεις όπως στην περίπτωση της Ινδίας, η οποία γιορτάζει την Ημέρα των Εκπαιδευτικών στις 5 Σεπτεμβρίου.
Εξωτερικοί σύνδεσμοι
Κατηγορία:Διδασκαλία
Μπλε Φάλαινα (παιχνίδι)
Το Παιχνίδι Μπλε Φάλαινα (Синий кит), επίσης γνωστό ως Πρόκληση Μπλε Φάλαινα, είναι φαινόμενο των κοινωνικών δικτύων που άρχισε να κυκλοφορεί σε αρκετές χώρες από το 2016. Το παιχνίδι αποτελείται από σειρά καθηκόντων που ανατίθενται από τους διαχειριστές στους παίκτες, διάρκειας 50 ημερών, με τελική πρόκληση οι παίκτες να διαπράξουν αυτοκτονία.
Το παιχνίδι ήρθε στο προσκήνιο τον Μάιο του 2016 μέσα από ένα άρθρο στη ρωσική εφημερίδα Novaya Gazeta, το οποίο συνδέει πολλές και άσχετες αυτοκτονίες παιδιών που ήταν μέλη της ομάδας "F57" στο κοινωνικό δίκτυο του VKontakte. Ένα κύμα ηθικού πανικού σάρωσε τη Ρωσία. Ωστόσο, το άρθρο αργότερα κατακρίθηκε για προσπάθεια να βρει σύνδεση εκεί που δεν υπήρχε, καθώς καμία από τις αυτοκτονίες δεν βρέθηκε να είναι αποτέλεσμα των δραστηριοτήτων της ομάδας.
Αν και ειδικοί πιστεύουν ότι η Μπλε Φάλαινα είναι φάρσα (hoax), πολλοί θεωρούν πιθανό το φαινόμενο να έχει οδηγήσει σε περιπτώσεις αυτο-τραυματισμού από μίμηση και παρόμοιες ομάδες, αφήνοντας τα παιδιά ευάλωτα σε κίνδυνο cyberbullying και online διαπόμπευση.
Δομή του παιχνιδιού
Η Μπλε Φάλαινα εξαρτάται από τη σχέση μεταξύ των συμμετεχόντων και των διαχειριστών. Οι διαχειριστές ορίζουν μία σειρά από καθήκοντα που οι παίκτες πρέπει να ολοκληρώσουν, συνήθως ένα ανά ημέρα, μερικά από τα οποία περιλαμβάνουν αυτο-ακρωτηριασμό. Από τα τέλη του 2017, η συμμετοχή στη Μπλε Φάλαινα φαίνεται να έχει μειωθεί. Ωστόσο, οργανώσεις που επιδιώκουν να εξασφαλίσουν την ασφάλεια του διαδικτύου  σε όλο τον κόσμο αντέδρασαν δίνοντας γενικές συμβουλές για γονείς και εκπαιδευτικούς για την πρόληψη των αυτοκτονιών, την ευαισθητοποίηση γύρω από την ψυχική υγεία, και την διαφύλαξη της ασφάλειας του διαδικτύου προτού εμφανιστεί το επόμενο κρούσμα cyberbullying.
Συλλήψεις
Τον Ιούνιο του 2017, ο ταχυδρόμος Ilya Sidorov συνελήφθη στη Μόσχα. Κατηγορήθηκε, επίσης, για τη δημιουργία της ομάδας Μπλε Φάλαινα που ενθαρρύνει τα παιδιά να βλάψουν τους εαυτούς τους και τελικά να αυτοκτονήσουν. Ισχυρίστηκε ότι 32 παιδιά πείστηκαν να ενταχθούν στην ομάδα του και να ακολουθούν εντολές.
Παραπομπές
Κατηγορία:Έγκλημα στον κυβερνοχώρο Κατηγορία:Διαδικτυακά βιντεοπαιχνίδια Κατηγορία:Μέθοδοι αυτοκτονίας Κατηγορία:Αυτοκτονία και διαδίκτυο